Sydney Swans

Li Sydney Swans (â littra:li cigni) sunnu na squatra di Football australianu chi jòcanu ô Sydney Cricket Ground, un campu di cricket a Sydney. Li Swans sunnu l'ùnica squatra di Sydney chi fa parti dâ Australian Football League, la cchiù àuta liga. 

D'urrìggini li Swans èranu di South Melbourne, lu club nascìu ntô 1874, ma lu sò dumiciliu vinni spustatu a Sydney ntô 1982 quannu l'AFL dicidìu a stènniri lu campiunatu pi tutta l'Australia mentri, n pricidenza, lu campiunatu cumprinnìu sulu li dùdici squatri rrigginali dû statu di Victoria.

Prima di spustari lu sò dumiciliu, arriniscìu a vìnciri lu tìtulu pi 3 voti ntô 1909, ntô 1918 e ntô 1933.  

Comu Sydney la squatra si cci juncìu ntô granni finali ntô 1996, ma pirdìu contra li  North Melbourne Kangaroos.  Ntô 2005, doppu 72 anni senza successu, finarmenti arriniscìu a vìnciri lu granni finali (chi rapprisenta l'ùrtima partita dâ staciuni e dunca cui vinci veni addichiaratu campiunatu).

Jucatura

Li jucatura cchiù canusciuti dû passatu sunnu Barry Hall, Adam Goodes, Michael O'Loughlin, Brett Kirk, Tadgh Kennelly,  Leo Barry, Roy Cazaly, Bob Skilton, Paul Kelly e Tony Lockett.

Liami esterni
Australian Football League (pi ngrisi)
Situ ufficiali dû Sydney Swans Football Club
Forum dû Sydney Swans Football Club

Catigurìa:Australia